Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 994/11/3307	Prievidza, 9.5.2013
EEČ : 2-27-71-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 9.5.2013, spisová značka 2 Pv 994/11/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Podľa § 217 ods. 1 Tr. por. sa obvinený XXXXX , nar. 12. 6. 1973 v Partizánskom, trvale bytom XXXXX okres XXXXX , v skúšobnej dobe podmienečného zastavenia trestného stíhania v trvaní 12 /dvanásť/ mesiacov , ktorá bola určená uznesením prokurátorky Okresnej prokuratúry v Prievidzi sp. zn. 2 Pv 994/2011 zo dňa 14. 2. 2012, právoplatným  dňa 28. 2. 2012 a ktorá uplynula 28. 2. 2013, o s v e d č i l .

Uznesením prokurátora Okresnej prokuratúry XXXXX zo dňa 9.5.2013, spisová značka 2 Pv 994/11/3307, bola určená obvinenému skúšobná doba v trvaní 12 mesiacov.
Odôvodnenie:

Uznesením prokurátora sp. zn. 2 Pv 994/2011 zo dňa 14. 2. 2012 , právoplatným 28. 2. 2012 bolo podľa § 216 ods. 1 Tr. por. podmienečne zastavené trestné stíhanie proti obvinenému XXXXX za pokus  prečinu  krádeže podľa § 212 ods. 2 písm. d Tr. zák, § 20 Tr. zák., ktorého sa dopustil na tom skutkovom základe, že dňa 7. 11. 2011 asi o 00:05 hod., v katastri obce XXXXX okres XXXXX, z pozemku na parcele číslo 819, patriaceho do poľnohospodárskeho pôdneho fondu odcudzil 100 kg cukrovej repy, čím spôsobil spoločnsoti PORS, s. r. o. XXXXX, XXXXX, 972 47, IČO XXXXX škodu vo výške 4 eur.

Predmetným uznesením bola obvinenému určená skúšobná doba v trvaní 12 /dvanásť/ mesiacov.

Obvinenému XXXXX  teda plynula  skúšobná doba v trvaní 12 (dvanásť) mesiacov od 28.02.2012 do 28.02.2013.

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

Zo  správ zadovážených z Obvodného úradu v Prievidzi, odboru všeobecnej vnútornej správy, pracovsko Nováky, z Obvodného oddelenia PZ XXXXX, Mestskej polície XXXXX  a zo správy Obce Horná  Ves vyplýva, že obvinený  XXXXX sa počas plynutia skúšobnej doby nedopustil žiadneho priestupku. Z odpisu registra trestov vyplýva, že sa nedoustil ani trestného činu. 

Vzhľadom na to, že obvinený XXXXX v skúšobnej dobe podmienečného zastavenia trestného stíhania splnil podmienky  uvedené v ustanovení § 217 ods. 1 Tr. por., rozhodla som, že sa v skúšobnej  dobe podmienečného zastavenia trestného stíhania osvedčil.

Právoplatnosťou uznesenia o tom, že sa obvinený osvedčil nastávajú účinky zastavenia trestného stíhania podľa  § 9 ods. 1 písm. e) Tr. por.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Zuzelková
prokurátorka